Semen Padang FC

Untuak Semen Padang sabagai parusahaan, caliak Semen Padang (parusahaan).

Semen Padang Football Club (dahulu Persatuan Sipak Bola Semen Padang) adolah sabuah klub sepak bola nan dipunyoi dek PT Semen Padang nan marupoan parusahaan semen paliang tuo di Indonesia. Klub sipak bola iko, bakandang di Indarung, Padang, Sumatera Barat, nan mamainan patandiangan kandangnyo di Stadion Agus Salim. Klub iko mamainan patandiangan kandangnyo di Stadion Agus Salim nan bakapasitas 20.000 panonton.

Sajarah

Maso-maso awal 

Semen Padang FC badiri pado tanggal 30 November 1980. Mangawali debut di kancah sipak bola Indonesia malalui Divisi 1 Galatama taun 1980. Pado taun 1982, SPFC barasil manjuarai Divisi 1 Galatama jo sakaligus promosi ka Divisi Utama Galatama. 

Di musim 1994/1995, PSSI manggabuangan duo liga nan ado wakatu itu, iyolah Perserikatan jo Galatama. Panggabungan tasabuik mambantuak sabuah sistem liga nan baru di Indonesia banamo Liga Indonesia, SPFC mamanuahi syarek untuak manjadi salah satu dari 34 klub kontestan kasta tatinggi Divisi Utama Liga Indonesia (atau labiah populer disabuik Divisi Utama Ligina sajo).

Sajak awal 2000, SP mulai bangkik, tatapi gagal. Malaju ka semifinal LI 2002 jo status juaro Wilayah Barat, lalu dihantian Petrokimia Putra, Kabau Sirah baliak tapuruak. Tacataik, dari 2004 sampai 2007, SP indak pernah dapek manambuih 10 gadang.

Pada akhia LI 2007, SP finis ka-16 di LI Wilayah Barek, tu tadegradasi.

Divisi Utama 
Pado taun 2008, PSSI mambentuk sabuah liga baru nan labiah profesional tu kastanyo diateh Divisi Utama Ligina, iyolah banamo Liga Super Indonesia (atau dikenal juo sabagai ISL). Sadonyo klub nan nio bakompetisi di ISL haruih barasa dari Divisi Utama Ligina, dan itupun juo malalui tahap verifikasi ulang. 

Semen Padang indak lolos syarek verifikasi untuak balago di ISL, dek hanyo barasia menududuaki paringkek 16 di musim tarakhia Divisi Utama Liga Indonesia. Dek itulah Pasukan Urang Awak haruih tatap balaga di DU, nan wakatu itu alah manjadi kompetisi kasta keduo.

Semen Padang batahan duo musim di Divisi Utama. Pado musim 2009-10, di bawah pimpinan palatiah asal Moldova, Arcan Iurie, Kabau Sirah barasia promosi ka ISL untuak kali patamo, tu indak parnah lai tadegradasi sasudah itu.

ISL dan IPL: Duo musim di duo kompetisi babedo 

Dibawah asuahan mantan legenda inyo, Nil Maizar — kini palatiah tim nasional sipak bola Indonesia –, SP manduduaki paringkek ampek ISL 2010-11, sasudah sampek indak bara pakan menduduaki posisi keduo. Bahkan, sampek jadi juara paruah musim ISL 2010-2011.

Musim patamo di Liga Prima Indonesia, Semen Padang langsuang mandapek gala juaro liga usai mangalahan Persiba Bantul 1–0 di Bantul, wakatu kompetisi manyisokan indak bara pakan lai, di bawah pimpinan Suhatman Imam (nan manggantian Nil Maizar nan ditunjuak manjadi palatiah ) Kabau Merah mainca double winners, tatapi langkah inyo dijagal Persibo Bojonegoro di final Piala Indonesia. SP kalah 0-1 jo haruih bapueh hati jo ciek gala di ciek musim.

Pado 10 Oktober 2012, manajemen Semen Padang mamastikan diri baliak ka Liga Super Indonesia musim salanjuiknyo, basamoPersijap Jepara. Namun pado akhia November, CEO Erizal Anwar mamutuihkan jiko Semen Padang tatap di Liga Prima,

Pado 19 Oktober 2012, manajemen rasmi manunjuak Jafri Sastra sabagai pelatiah kapala, manggantian Suhatman Imam nan baliak ka posisi direktur teknik.

Stadion 

Semen Padang FC wakatu kini bakandang di Stadion Agus Salim nan punyo kapasitas 20.000 kursi. Stadion nan dibangun pado taun 1985 iko, juo merupokan kandang bagi klub PSP Padang dan Minangkabau FC. Pada taun 2013 bisuak, manajemen Semen Padang FC barancano ka membangun Stadion Azwar Anas, home base baru nan bakapasitas 30.000 - 40.000 kursi.

Pendukung 
The Kmer's (Kerbau Merah Suporter) merupokan juluakan bagi pandukuang Semen Padang FC. Namo iko dirasmikan pado tanggal 14 November 2001, dek pandukuang klub tasabuik. 

Salain itu ado ciek lai kalompok suporter nan disabuik Spartacks (Suporter Padang dan Anak Rantau Cinta Kabau Sirah) nan badiri pado tanggal 18 Mei 2010. Keduo suporter kini saliang mandukaung panuh kapado tim kasayangannyo, walaupun bentrokan juo tajadi pado Mei 2011.

Prestasi 
Dalam sajarah kaikutsaratoannyo dalam babagai kompetisi, prestasi tabaiak Semen Padang FC diraih pado taun 1992 wakatu tampia sabagai juaro Piala Galatama, jo pado taun 2011/2012 wakatu menjuaroi Liga Primer Indonesia. Di tingkek internasional, Semen Padang FC parnah mancapai babak parempat final Piala Winners Asia (1993-1994) sabalun akhianyo dihentikan dek klub asal Jepang, Yokohama Marinos.

Sejarah

Nasional

Internasional

Tim pelatih 
Taakhia dipabarui 1 Juni 2021Semen Padang FC (1 Juni 2021), "Manajemen SPFC tunjuk Coach Weliansyah sebagai pelatih kepala Inilah jajaran pelatih tim SPFC 2021. Selamat berjuang Coach #SemenPadangFC #KabauSirah #LambuikSanak #Weliansyah", @SemenPadangFCID di Twitter, diakses 1 Juni 2021.

Skuat

Tim utama

Transfer pemain 2012-13

Masuk

Keluar

Sponsor 
Sponsor utamo Semen Padang FC adolah PT Semen Padang, sadangkan sponsor lainnyo adolah Specs, Bank Nagari, Mobil 1, Padang Ekspress, dan Classy FM Radio.

Rujuakan

Pautan lua 
 Laman rasmi

Klub sipak bola Indonesia